
తెలంగాణ రాష్ట్ర ప్రభుత్వ ఉద్యోగులు, పింఛనుదారులకు సంబంధించిన సమస్యలు అనేకం దీర్ఘకాలంగా పరిష్కారం కాకుండా ఉన్నాయి. ముఖ్యంగా పీఆర్సీ వేతన స్థిరీకరణ బకాయిలు, రెండు విడతల కరువు భత్యం సంబంధించి కేంద్రప్రభుత్వం ఎప్పటికప్పుడు చెల్లింపులు చేస్తున్నప్పటికీ రాష్ట్ర ప్రభుత్వం రెండు సంవత్సరాలకు పైబడి వీటిని నిలిపివుంచింది. ఈ సమస్యను పరిష్కరించడంలో ఆయా సంఘాల రాష్ట్ర స్థాయి నాయకులు అనుసరిస్తున్న నిర్లిప్తవైఖరి ఉద్యోగ వర్గాలలో తీవ్ర అసంతృప్తిని కలిగిస్తున్నది. విశ్రాంత ఉద్యోగుల సంఘం ఇటీవల వివిధ గ్రూపులుగా ఏర్పడటంతో ఐకమత్యం కొరవడి పెండింగ్లో ఉన్న సమస్యల సాధన జరగడం లేదు. రాష్ట్రస్థాయి సంఘనాయకులు ఇప్పటికైనా పైన పేర్కొన్న రెండు సమస్యల పరిష్కారానికి ప్రభుత్వంపై తీవ్రరూపంలో ఒత్తిడి తీసుకురావలసిన అవసరం ఉన్నది.- సాయిరాం, హైదరాబాద్

telamgaana rashtra prabhutva udyogulu, pinchanudaarulaku sambandhinchina samasyalu anekam deerghakaalamgaa parishkaaram kakunda unnaayi. mukhyamgaa prc vetana sthireekarana bakaayilu, rendu vidatala karuvu bhatyam sambandhinchi kendraprabhutvam eppatikappudu chellimpulu chestunnappatiki rashtra prabhutvam rendu samvatsaraalaku paibadi veetini nilipivunchindi. ee samasyanu parishkarinchadamlo aayaa sanghaala rashtra sthaayi naayakulu anusaristunna nirliptavaikhari udyoga vargaalalo teevra asantruptini kaligistunnadi. vishraanta udyogula sangham iteevala vividha groopulugaa erpadatamtho aikamatyam koravadi pendinglo unna samasyala saadhana jaragadam ledu. rashtrasthayi sanghanaayakulu ippatikaina paina perkonna rendu samasyala parishkaaraaniki prabhutvampai teevraroopamlo ottidi teesukuraavalasina avasaram unnadi.- sairam, hyderabad